JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Saudi Araabia eitab Templimäe kuulumist islamile
Rabid tahavad Templimäel paasalammast ohverdada
Kas Iisrael ja Jordaania on tülli minemas?
Saudi Araabia jätkab tõeliste uudispommidega,
tõdedes, et samal ajal,
kui palestiinlased üritavad taastada suhteid USA uue presidendiga,
hülgavad saudid palestiinlaste nõude Templimäe suhtes,
väites, et see isegi solvab islamit.
Saudi Araabia uus sotsiaalmeedia algatus
lükkab ümber palestiinlaste väite Templimäe kohta.
Nii rääkis Israel National News uuest Saudi Araabia Twitterikampaaniast,
kus rõhutatakse Meka ja Medina usulist tähtsust
ja eitatakse samas, et Templimäel islamile mingit tähendust oleks.
Saudide väitel on kampaania vastus palestiinlastele,
kes solvavad ja alandavad Saudi Araabia kuningriiki
Iisraeliga koostöö tegemise eest.
Seda väga solvavat käitumist on täheldatud nii internetis
kui mitmetel meeleavaldustel reedeti Templimäel,
räägitakse saudide raportis.
Kogu maailma juudid pöörduvad palvetades Jeruusalemma poole.
Islami seaduse järgi
peab gibla ehk palvesuund olema islami pühima linna Meka suunas.
Saudide reaktsioon rõhutab,
et al-Aqsa on vaid mošee, nagu kõik teisedki mošeed,
kuid moslemite palvete suund peab olema Meka ja ainult Meka,
jätkas Arutz Sheva raport.
Saudide Twitteri-kampaania tõdeb, et hoolimata islami traditsioonist,
mille järgi Templimägi on neile tähtsuselt kolmas pühapaik,
eelkõige seal asuv Kaljumošee,
siis Templimäel palvetavad moslemid pööravad sellele siiski selja,
kui kummarduvad palves Meka suunas.
Seda tehes pööravad nad samas selja paigale, kus on asunud juutide templid
ja eelkõige seal olnud kõige püham paik.
Seda rõhutati saudide Twitteri kampaanias eriliselt.
"Juutide palvete suund pole meile tähtis.
Meile on tähtis vaid oma kodumaa.
Praeguste sündmuste valguses näeme siiski,
et palestiinlased nõuavad jumalakummardamist Templimäel,
hoolimata sellest, et see islamile tähtsust ei oma."
Nii eralduvad palestiinlased tegelikult Saudi Araabiast
ja samas sunniitide juhtriigist ning liiguvad ususõja poole,
nagu ennustab juutide Zohari traditsioon.
Iraani kaitseminister Amir Hatami pidas pühapäeval, 7. märtsil kõne,
mis olid suunatud Iisraelilt lähtunud
Iraani tuumaprogrammiga seotud hoiatuste vastu.
Hatami sõnul annavad Jeruusalemma valitsuse provokatiivsed ähvardused
Teheranile õiguse hävitada Haifa ja Tel Aviv.
Hatami märkused kõlasid
Iraani kaitseministeeriumi korraldatud noortekonverentsil.
"Tänu Allahile, et Iraanil on hetkel kõik tähtsad võimukasutusvahendid
ja kõik võimalikud alternatiivid islamirevolutsiooni kaitsmiseks,"
ütles ta.
"Sionistlik valitsus mõistab uut olukorda teistest paremini.
Nad lõpetasid uued okupatsiooniga seotud plaanid
ja nüüd on nad lõksus oma seinte ja punkrite taga," kuulutas Hatami.
"Meie ülemjuht ajatolla Ali Khamenei ja islamirevolutsioon
andsid neile juba ammu vastuse ja kordavad seda täna:
Kui nad teevad vea ja heidavad meile kinda,
hävitame nii Haifa kui Tel Avivi."
"Uurime pidevalt sellega seotud võimalusi,"
jätkas Hatami, "ja kui aeg on küps,
piisab vaid ühest juhi käsust ja operatsioonid viiakse kohe ellu.
Teengi ettepaneku, et sionistid ei teeks sellist viga,
mis õhutaks meid tegutsema, isegi mitte sõnadega," ütles ta lõpuks.
Kaitseminister Hatami ähvardused saavad uut hoogu,
kuna Iraan usub, et pea algavad uued JCPOA teemalised kõnelused USAga
ja kaotatakse sanktsioonid Iraani vastu.
Iisraeli ortodokssed juudid pöördusid peaminister Netanyahu poole
ja palusid võimalust ohverdada Templimäel paasalammas,
nagu seda tehti enne templite hävitamist.
Palve kõlas plahvatusohtlikul ajal,
sest paasapüha tähistatakse vaid nädal pärast Iisraeli valimisi
ja Iisraeli usuparteide toetus on valimistele mõeldes
Netanyahu juhitud Likudile äärmiselt tähtis.
Tuntud rabide allkirjadega sõnumis viidatigi kaudselt valimistele,
kuid rõhutati fakti,
et ohverdamine Templimäel polevat vastuolus Iisraeli seaduste
ega ka Jordaaniaga tehtud rahulepinguga.
Ainsaks takistuseks Vana Testamendi ohvrirituaalide juurde naasmisele
on olnud Iisraeli erinevad valitsused, tõdeti lõpetuseks.
Nii palestiinlased kui Jordaania valitsus avaldasid jõulist vastuseisu
tollele väga avalikult peaministrile läkitatud sõnumile.
Umbes nädala eest sattusid Iisrael ja Jordaania ühte omamoodi
osaliselt Templimäega seotud diplomaatilisse tülli,
mille tulemusel riikide suhted jahenesid märkimisväärselt.
Johtus see Saudi Araabia väiteist Templimäe kohta või mitte,
kuid Iisraeli valitsus
ei lubanud Jordaania kroonprintsi Hussein bin Abdullah't Templimäele.
Selle tulemusel ei lubanud Jordaania kuningas omakorda
peaminister Netanyahu eralennukil läbida Jordaania õhuruumi,
mille kaudu Netanyahu pidi lendama Araabia Ühendemiraatidesse
kohtuma kroonprints M. bin Zayediga.
Ametlikuks põhjuseks teatas Iisrael,
et kroonprintsi saatjaskonnas oli liiga palju turvamehi.
Asjaga kursis olevad allikad tõdesid siiski, et tegelik põhjus võib olla see,
et Jordaania välisminister jõudis kommenteerida
Saudi Araabia sõnumeid Twitteris
tõdedes, et Templimägi on ainult islamile kuuluv paik
ja juutidel pole sellele mingit ajaloolist õigust.
Vastuseks keelas Iisrael alates selle nädala algusest
Jordaania lennukite pääsu Iisraeli ja Iisraeli õhuruumi kaudu mujale.
Tegelikult on Iisraeli-Jordaania suhted olnud üsna põletikulised juba aastaid.
Peaminister Netanyahu ja Jordaania kuningas Abdullah
pole vestelnud omavahel kaua aega.
Välisministrite tasandil ja julgeoleku vallas
vahetatakse arvamusi siiski regulaarselt.
USA eelmise presidendi Trumpi alustatud suhete normaliseerimine
Iisraeli ja erinevate riikide vahel kandis taas vilja,
kui Balkanil asuv Kosovo Vabariik avas Jeruusalemmas saatkonna.
Pühapäeval, 14. märtsil toimunud tseremoonial
osalesid mõlema riigi suursaadikud ja välisministrid.
Kosovo on esimene ja ainus Euroopa moslemienamusega riik,
kel Iisraeliga diplomaatilised suhted.
Kahe miljoni elanikuga Kosovo naaberriik Serbia teatas samuti,
et kaalub ka hetkel Tel Avivis asuva saatkonna Jeruusalemma kolimist.
Iisraeli parlamendivalimisteni on jäänud veel mõni päev
ja seis on endiselt üsna ebaselge.
Valimiste suurimaks parteiks näib jäävat endiselt parempoolne Likud,
kuid see ei tähenda tingimata,
et Benjamin Netanyahu jätkab ka järgmise valitsuse peaministrina,
kuigi arvamusküsitlustes see hetkel veel nii näib.
Teiseks suurimaks parteiks näib viimaste küsitluste järgi tõusvat
Yair Lapidi juhitud vasak-tsentristlik Yesh Atid,
mis võib saada Knessetis 20 kohta Likudi 30 vastu.
Kes kellega ühineb ja millised on valimiste järel tõelised jõusuhted,
selgub ehk alles meie järgmiseks uudistesaateks.
Nii et kõik on veel täiesti lahtine, nagu ka tulevase peaministri nimi.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee